Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Siis LoveIsrael.org.
Baruch, ole hyvä.
Meidän on aivan välttämätöntä ymmärtää, kuka Messias on.
Eikä vain Hänen nimeään, vaan Hänen luonnettaan.
Tarkoitan Hänen jumaluuttaan.
Jos uskot Vapahtajaan, Messiaaseen, Kristukseen, -
joka ei ole Jumala, et usko Raamatun Messiaaseen.
Et tunne Raamatun Jeshuaa.
Olemme tutkineet Danielin kirjaa.
Nyt tulemme hyvin tärkeään messiaaniseen profetiaan.
Se kertoo meille tosiasian Messiaan jumaluudesta.
Jos sinä olet sellaisen opetuksen alla, jossa johtajasi sanovat: -
"Jeshua on kyllä Messias, -
mutta me emme usko, että Hän on Jumala keskellämme, -
että Hän on jumalalallinen ja että Hän on Jumalan ainoa Poika," -
sinä kuuntelet väärää opetusta.
Osoitan sen ilman epäilyksen häivää Vanhasta testamentista.
Otapa Raamattusi ja katso kanssani Danielin kirjan lukua 7.
Puhuimme profetiasta tutkiessamme luvun 7 alkua.
Näimme historian valtakuntia, -
mutta niistä yksi on erilainen kuin kaikki muut.
Siitä Daniel alkaa puhua nyt.
Se on valtakunta, jota antikristus tulee hallitsemaan lopunaikoina.
Ja se on oleva Jumalan tuomio. Tässä on avain.
Isä Jumalan tuomio vuodatetaan tämän maailman ylle.
Tuomion vuodattaa Karitsa, Messias.
Siksi Daniel tahtoo meidän ymmärtävän, kuka Messias on.
Katsopa kanssani Danielin kirjan lukua 7.
Aloitamme jakeesta 13. Tämä on hyvin tärkeä kappale.
Daniel 7, jae 13. Tämä on hänen näkynsä.
Hän näki unen ja yöllisiä näkyjä, monikossa.
Se on tärkeää, että hän näki useita näkyjä, -
ja tämä on niistä yksi. Jae 13.
"Minä näin [yöllisissä näyissä], ja katso, -
taivaan pilvissä tuli Ihmisen Pojan kaltainen".
Tämä on yksi syistä, miksi Jeshuaa eli tietenkin Jeesusta -
kutsutaan Ihmisen Pojaksi. Se on profeetallinen termi.
Myös Danielia kutsuttiin ihmisen pojaksi.
Samoin Hesekieliä kutsuttiin ihmisen pojaksi.
Syy, miksi termi esiintyy tässä jakeessa ja katkelmassa, -
jossa se viittaa Jeshuaan itseensä, -
on se, että näissä kahdessa profetiassa, Hesekielin ja Danielin, -
puhutaan taivaan kirkkaudesta, joka tulee maan päälle.
Mitä se tarkoittaa? Millä muulla tavalla sitä voisi kutsua?
Yksinkertaista. Jumalan valtakunnan perustamiseksi.
Messias on avain. Hän on se, -
joka perustaa Jumalan valtakunnan. Mutta huomaa, mitä tässä sanotaan.
Tähän katkelmaan viitataan esimerkiksi Ilmestyskirjassa, -
Ilmestyskirjan luvussa 1.
Siinä näemme kuvauksen Jeshuasta. Se on tärkeää.
Koko Ilmestyskirjan tarkoitus -
on auttaa meitä ymmärtämään paremmin Jeshuan identiteetti.
Se siteeraa tätä kohtaa sanasta sanaan.
Mutta yleensä tämä katkelma ymmärretään niin, -
että Messias saapuu taivaasta pilvissä maan päälle.
En kiistä sitä. Hän tekee sen. Muutkin jakeet puhuvat siitä.
Mutta tässä katkelmassa ei puhuta toisesta tulemisesta.
Tässä profeetallisessa katkelmassa, messiaanisessa profetiassa, -
meille opetetaan Jeshuan identiteettiä.
Miksi sanon niin. Katso jaetta 13.
"Minä näin [yöllisissä näyissä], -
ja katso, taivaan pilvissä tuli Ihmisen Pojan kaltainen; -
ja hän saapui Vanhaikäisen [Jumalan, Isän] tykö, -
ja hänet saatettiin tämän eteen."
Nyt näemme. Tässä ei puhuta Hänen toisesta tulemisestaan.
Tässä halutaan sanoa, että Jeshua, Ihmisen Poika, -
tuotiin Vanhaikäisen, Jumalan, Isän, eteen.
Mikä oli tapaamisen tarkoitus? Mitä olisi tapahtuva?
Katsopa jaetta 14.
"Ja hänelle annettiin valta [hallinto, kuningaskunta], -
kunnia ja valtakunta [valta, kuningaskunta]".
Tässä hetkessä, kun Poika Jumala tulee Isä Jumalan eteen, -
tarkoituksena on se, että Hän perii valtakunnan, -
kirkkauden ja kunnian.
Se kertoo myös jotain muuta. Jakeen 14 loppu: -
"ja kaikki kansat, kansakunnat ja kielet [ylistivät] häntä."
Useimmissa Raamatuissa sanotaan: "he palvelivat Häntä".
Mutta tähän ilmaukseen täytyy kiinnittää aivan erityistä huomiota.
Itse käännän sen "ylistävät" enkä "palvelevat". Miksi?
Tässä asiat muuttuvat kiintoisiksi.
Meidän pitää pysähtyä ja edetä hitaasti.
Jos ymmärrämme tämän väärin, -
meiltä jää ymmärtämättä tärkeä raamatullinen totuus, -
joka on tässä messiaanisessa profetiassa perustavanlaatuinen.
Danielin luku 7, kuten iso osa edeltävistä luvuista, -
Danielin kirjan alkupuoliskosta, on kirjoitettu arameaksi, ei hepreaksi.
Myös tämä katkelma ja luku ovat arameaa.
Miksi se on tärkeää? Koska sanat poikkeavat hepreasta.
Jos teksti olisi hepreaksi, sana olisi 'la'avod'.
Se merkitsee: 'palvella', 'työskennellä' tai 'ylistää'.
Kaikki nämä merkitykset sisältyvät -
heprean sanan 'la'avod' todelliseen kuvaukseen ja määritelmään.
Jos teksti olisi hepreaa, emme pystyisi sanomaan: -
"Kaikki kansat, kansakunnat ja kielet ylistävät Häntä".
Pitäisi sanoa: "palvelevat Häntä".
Tällä sanalla ei välttämättä ole uskonnollisia sivumerkityksiä.
Mutta Jumala huolenpidossaan ja täydellisessä viisaudessaan -
innoitti Danielin kirjoittamaan tämän arameaksi.
Arameassa me törmäämme kolmi- kirjaimiseen sanaan 'pe-lamed-chet".
Aina kun sanaa 'palach' käytetään Danielin kirjassa, -
sillä viitataan aina ylistämiseen.
Siinä on aina uskonnollinen sävy.
Sillä ei ikinä kuvata sitä, että joku palvelee toista -
niin kuin työntekijä palvelee työnantajaa, -
palvelija isäntää tai alainen kuningasta.
Tämä sana, 'p-l-ch', viittaa joka kerta ylistämiseen, -
olipa se väärää tai todellista.
Se merkitsee aina jotain ylistävää tai rituaalista.
Dan. 7:14:ssä siis sanotaan: -
"ja kaikki kansat, kansakunnat ja kielet [ylistivät] häntä."
Se täytyy kääntää niin.
Se todistaa Hänen jumaluudestaan.
Luemme eteenpäin: -
"Hänen valtansa on iankaikkinen valta, joka ei lakkaa, -
ja hänen valtakuntansa on valtakunta, joka ei häviä."
Tässä siis sanotaan, -
että Hänen valtakuntansa ja hallintonsa -
on ikuinen valtakunta, joka ei lakkaa eikä häviä.
Puhumme siis Messiaan valtakunnasta. Sitten jae 15.
"Minä, Daniel, tunsin henkeni tulevan murheelliseksi ruumiissani".
Hän kertoo olleensa levoton.
"[J]a minun näkemäni näyt peljättivät minua."
Hän puhuu näyistään, -
näistä valtakunnista, etenkin viimeisestä, joka herjasi.
Jae 16. "Minä lähestyin yhtä siellä seisovista". Kuka se oli?
Daniel näki taivaallisen näyn.
Suurin osa tutkijoista, kaikki lukemani, -
uskovat siellä seisoneiden olleen enkeleitä.
"Minä lähestyin yhtä siellä seisovista [enkeliä] -
ja pyysin häneltä varmaa tietoa [totuutta] -
kaikista näistä asioista.
Niin hän vastasi minulle ja ilmoitti minulle niiden selityksen".
Jae 17.
"Nuo suuret pedot..." Mistä puhumme?
Suurista valtakunnista.
Hän jatkaa: "joita on neljä". Miksi mainita 'neljä'?
Numero 4 symboloi maailmanlaajuista.
Nämä valtakunnat hallitsivat suurta osaa maailmasta.
Mutta viimeinen, josta puhumme tulevina viikkoina, -
tulee olemaan maailmanlaajuinen valtakunta.
Ja kuka sitä hallitsee? Antikristus.
Uudelleen jae 17.
"Nuo suuret pedot, joita on neljä, -
ovat neljä kuningasta, jotka nousevat maasta [maailmasta]."
Jae 18.
"Mutta Korkeimman pyhät."
Pyhät. Paljon keskustellaan, keistä tässä puhutaan.
Uskon, että se selviää.
Ilmestyskirjassa puhutaan uskovista.
Voin osoittaa sen hetken kuluttua, mutta jatketaan jakeesta 18.
"Mutta Korkeimman pyhät saavat valtakunnan -
ja omistavat valtakunnan [tulevat vahvoiksi valtakunnassa] -
iankaikkisesti ― iankaikkisesta iankaikkiseen."
Ketkä tulevat olemaan valtakunnassa iankaikkisesti? Uskovat. Jae 19.
"Senjälkeen minä tahdoin saada [totuuden] neljännestä pedosta".
Neljäs peto oli ainutlaatuinen. Se poikkesi kaikista aiemmista.
Meidän pitää jatkossa ymmärtää, että Daniel näki neljännen pedon -
sarjassa aikakausia. Niille oli määrätty tietty aika.
Se ei ole yllätys. Miksei? Pysähdytään hetkeksi tähän.
Opimme tärkeän raamatullisen totuuden.
Mennäänpä esimerkiksi Ilmestyskirjan lukuun 17.
Puhuimme tästä tutkiessamme Ilmestyskirjaa.
Johanneksen kirjoittaman Ilmestyskirjan luvussa 17 -
Johannes näkee pedon, jolla oli seitsemän päätä.
Nämä seitsemän päätä edustavat kymmentä valtakuntaa tai imperiumia.
Ne kaikki liittyvät toisiinsa, eli niillä oli jotain yhteistä.
Johannes kertoo Ilm. 17:ssä -
saaneensa tietoa ja ilmoituksen enkeliltä, joka hänelle puhui.
Hän sanoo, että seitsemästä valtakunnasta viisi on jo kaatunut.
Eli ne olivat nousseet ja kadonneet.
Mitä ne olivat? Egypti, Assyria, -
Babylon, neljäs on meedialaiset ja persialaiset -
ja viides oli Kreikka.
Toistan vielä. Ensin Egypti, sitten Assyria, -
kolmantena Babylon, neljäntenä meedialaiset ja persialaiset -
ja viidentenä Kreikan valtakunta.
Silloin kun Johannes eli, ne olivat jo tulleet ja menneet.
Hän sanookin, että ne viisi olivat jo kaatuneet.
Sitten hän sanoo, että yksi on. Mikä se on?
Kuudes on tietysti Rooma.
Tulemme näkemään jotain.
Tulee vielä seitsemäs.
Meille kerrotaan, että niitä on yhteensä seitsemän, -
mutta keskellä Ilmestyskirjan 17. lukua -
saamme uuden, yllättävän ilmoituksen.
Tulee vielä kahdeksas, viimeinen. Se nousee seitsemännestä.
Jos tutkimme tarkasti, huomaamme jotain.
Huomaamme, että Egypti, Assyria, -
Babylon sekä meedialaiset ja persialaiset olivat joko Afrikassa -
tai Lähi-idässä.
Vasta kun päästään viidenteen, Kreikkaan, -
ja kuudenteen, Roomaan, painopiste siirtyy Eurooppaan.
Huomaamme, että tulee seitsemäs ja kahdeksas.
Montako siis on Euroopasta? Vastaus on neljä.
Ja se on hyvin tärkeää.
Loput neljä sijaitsevat kaikki Euroopassa.
Se täytyy muistaa. Ne olivat Kreikka, Rooma, -
seitsemäs sekä viimeinen.
Niiden kaikkien pääpaikka on Euroopassa.
Se on hyvin tärkeää. Näytän sen kaiken toteen tulevina viikkoina.
Tämä on tärkeää. Jatketaan jakeesta 17.
"Nuo suuret pedot, joita on neljä, ovat neljä kuningasta [valtakuntaa], -
jotka nousevat maasta [perustetaan maailmaan].
Niiden tarkoitus on ainutlaatuisella tavalla tehdä jotain.
Tulemme huomaamaan, että ne vastustavat Korkeimman pyhiä.
Jae 18: "Mutta Korkeimman pyhät saavat valtakunnan -
ja omistavat valtakunnan [tulevat vahvoiksi valtakunnassa] -
iankaikkisesti ― iankaikkisesta iankaikkiseen."
Jae 18 on tärkeä rohkaiseva yhteenveto.
Se on samanlainen kuin kohta, jota tutkimme aiemmin Dan. 7:ssä.
Siinä näimme, että Jumala istuutuu valtaistuimelle, -
valtaistuimet vahvistetaan, tuomio annetaan -
ja paha, herjaava valtakunta tuhotaan.
Jumalalla on tapana kertoa hyvät uutiset ennen huonoja -
rohkaistakseen meitä ja kertoakseen, että lopussa me voitamme.
Muista jae 18. Mitä se painottaa?
Me tulemme lopulta omistamaan valtakunnan.
Meistä tulee vahvoja. Eli valtakuntaan tullessamme me muutumme.
Ja sillä valtakunnalla ei ole loppua. Katsopa jaetta 19.
Taisin äsken sanoa jae 8. Tarkoitin 18:aa. Nyt jae 19.
"Senjälkeen minä tahdoin saada [totuuden] neljännestä pedosta, -
joka oli erilainen kuin kaikki muut -
ja ylen hirmuinen; -
jolla oli rautaiset hampaat ja vaskiset kynnet, -
joka söi ja murskasi ja tallasi tähteet jalkoihinsa". Jae 20: -
"sekä pedon pään kymmenestä sarvesta -
ynnä siitä sarvesta, -
joka puhkesi ja jonka edestä kolme putosi".
Puhuimme aiemmin valepyhyydestä. Sama esiintyy tässä.
Numero 10 puhuu täydellisyydestä, kokonaisuudesta.
Pedolla on kymmenen sarvea. Sen valtakunta on täydellinen, täynnä.
Se on voimakas ja kaikenkattava.
Jae mainitsee myös viimeisen sarven, viimeisen johtajan. Se on antikristus.
Se tulee puhkeamaan.
Se tulee muuten sanasta 'tsamach', 'puhjeta'.
Sillä viitataan usein Messiaaseen.
Esimerkiksi Sakarjan kirjassa Häntä kutsutaan vesaksi, 'tsemach'.
Vesa Iisain kannosta eli Juudan suvusta.
Puhumme Daavidin huoneesta.
Katsotaanpa vielä, kun hän yritti ymmärtää tätä näkyä.
"[Hän näki pedon,] joka oli erilainen kuin kaikki muut ja ylen hirmuinen; -
jolla oli rautaiset hampaat ja vaskiset kynnet, -
joka söi ja murskasi ja tallasi tähteet jalkoihinsa". Jae 20.
Sitten puhutaan kymmenestä sarvesta.
Kun viimeinen, johtaja, tulee, se siirtää tieltään kolme.
Jakeen 20 loppu: -
"jolla sarvella oli silmät ja herjauksia [suuria] puhuva suu".
Ja tämä suuri näky, tässä sanotaan: -
"ja joka näytti suuremmalta kuin ne muut".
Tämä valtakunta olisi siis merkittävämpi, voimakkaampi -
kuin sitä edeltäneet. Jae 21.
Jae 21 on hyvin tärkeä.
Sillä on merkittäviä teologisia seurauksia. Huomaa, mitä se sanoo.
Vapaasti: "Ja minä katselin, ja katso, -
se sarvi soti pyhiä vastaan".
Ovatko he oikeasti uskovia?
Jotkut näet sanovat: "Ei."
"Antikristus ei tule näkyviin, ennen kuin seurakunta on otettu pois."
Niin suurin osa ihmisistä uskoo. Siinä on ongelma.
Huomaamme, että jos 'pyhät' tarkoittavat tässä todellakin uskovia, -
antikristus, tämä sarvi, sotii uskovia vastaan.
Se on teologisesti ongelmallista, jos uskoo, -
että seurakunta temmataan, ennen kuin antikristus astuu näyttämölle.
He sanovat hyvin dogmaattisesti, että nämä ovat Vanhan testamentin pyhiä.
Miten asia on? Katsotaanpa lukua Ilm. 13.
Kuten sanoin, Ilm. 13 toimii tässä parina.
Ilm. 13 on hyvä kommentaari, -
joka auttaa meitä ymmärtämään Danielin lukua 7.
Mennäänpä Ilm. 13:een. Huomaa, mitä siellä tapahtuu.
Näemme, että Ilm. 13 on profetia -
valtakunnasta, joka nousee kaaoksesta, merestä, sekasorrosta.
Tutkimuksemme kannalta täytyy ymmärtää, -
että epävakaus viimeisinä aikoina on aivan keskeinen tosiasia, -
joka tuo tämän pahan valtakunnan.
Avaapa kanssani Ilmestyskirjan luku 13, jae 8.
Ilm. 13:8.
"Ja kaikki maan päällä asuvaiset..."
He ovat sellaisia, joilla ei ole yhteyttä Jumalan valtakuntaan.
"[Nämä] kumartavat [petoa], -
jokainen, jonka nimi ei ole kirjoitettu [...] Karitsan elämänkirjaan, -
[joka on teurastettu] hamasta maailman perustamisesta."
Kenestä tässä puhutaan? Luetaanpa edellinen jae 7.
"Ja [tälle pahalle valtakunnalle] annettiin valta käydä sotaa -
pyhiä vastaan ja voittaa heidät".
Luin ensin jakeen 8, sillä siinä puhutaan selvästi sellaisista, -
jotka ovat pelastuneita ja joiden nimi on kirjoitettu Karitsan elämänkirjaan, -
uskovista.
Tässä on vielä muutakin, mikä viittaa siihen, että kyse on seurakunnasta.
Meille kerrotaan, että peto sotii pyhiä vastaan ja voittaa heidät.
Se voittaa heidät lihassa.
Se saa tilapäisen voiton. Aivan kuten mikä?
Aivan kuten saatana luuli saaneensa voiton ristillä.
Messias kuoli. Hän antoi henkensä. Kukaan ei ottanut sitä. Hän antoi sen.
Vihollinen luuli voittaneensa, -
kun itse asiassa se oli sille tappio. Sama tässä.
Miksi voin olla varma, että tässä puhutaan seurakunnasta -
eikä Vanhan testamentin pyhistä? Syy löytyy jakeesta 9.
Se on lyhyt jae. Siinä sanotaan: "Jos kenellä on korva, hän kuulkoon."
Jos olet tutkinut Ilmestyskirjaa tarkasti, muistat, -
että Ilm. 2―3:ssa -
on seitsemän sanomaa seitsemälle eri seurakunnalle.
Jokaiselle seurakunnalle sanotaan aina sanoman lopussa jotain.
Sanoma on Messiaalta. Johannes antoi sen aina seurakunnan johtajalle.
Mutta sanoma oli lähtöisin Jeshualta.
Hän sanoo lopussa: "Jolla on korva, se kuulkoon, mitä Henki [...] sanoo".
Se ilmaisu, "jolla on korva...", sanotaan aina seurakunnalle.
Siksi se, mitä tässä luemme pahasta valtakunnasta ja antikristuksesta, -
joka sotii pyhiä vastaan ja voittaa meidät väliaikaisesti, -
on sanoma, sillä siinä sanotaan: "Jos kenellä on korva, hän kuulkoon."
Se on viittaus seurakuntaan. On hyvin tärkeää, että näemme sen.
Palataan nyt Danielin lukuun 7.
Jatketaan siitä, mihin jäimme. Jae 21.
"[Ja minä katselin, ja katso, -
se sarvi soti pyhiä vastaan ja voitti heidät], -
siihen asti kunnes Vanhaikäinen tuli -
ja oikeus annettiin Korkeimman pyhille".
Sitä siis jatkui niin kauan, -
kunnes Jumala antoi oikeuden meille.
Hän antoi meille oikeuden. Mikä se on? Puolustus.
Messias tulee puolustamaan meitä.
Ja luemme tästä vielä: "aika joutui -
ja pyhät [ovat vahvoja valtakunnassa]."
Voimamme, toivomme ja tavoitteemme -
eivät ole tässä maailmassa. Jos kuolemme, mitä sitten?
Vihollinen ei voi riistää meiltä muuta kuin tämän fyysisen kuoremme.
Se voi satuttaa meitä fyysisesti ja emotionaalisesti, -
mutta se ei pysty vaikuttamaan liittolupauksiin, -
jotka olemme saaneet Jumalalta.
Meillä on varmuus Messiaassa, -
mitä ikinä meidät onkaan kutsuttu läpikäymään ja kärsimään.
Ja muuten, kun Messias sanoo: "Ota ristisi ja seuraa minua," -
se sisältää kärsimyksen, ristin, -
kuoleman, häpeän.
Kaikkea tätä voi joutua kokemaan -
uskovina lopunaikoina, -
mutta aivan niin kuin Messias -
nostettiin kuolleista, -
Hän nousi kuolleista, mutta mikä tärkeää, Isä nosti Hänet kuolleista.
Jumala tunnusti Hänet.
Jumala herätti Hänet kuolleista -
hyväksymisen osoituksena.
Samoin me voimme olla varmoja, -
että lopunaikoina, mitä ikinä meidät olisikaan kutsuttu kestämään, -
tulee sota, jota vihollinen käy ensin meitä, sitten Israelia, vastaan.
Mutta voimme olla varmoja, että kun Jumala tuomitsee, -
Hän tulee puolustamaan meitä.
Meidät tehdään voittoisiksi.
Mitä ikinä meille tapahtuu tässä ajassa fyysisesti, sillä ei ole suurta väliä, -
sillä liha ja veri eivät voi periä Jumalan valtakuntaa.
Kun jatkamme Danielin kirjan 7. luvun tutkimista, -
näemme toivon sanoman ja totuuden, jotta osaisimme valmistautua.
Ja miten merkityksellistä onkaan valmistautua rukouksen voimalla!
Päätän tähän. Ensi viikkoon! Silloin jatkamme Danielin 7. luvusta.
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan.
Shalom Israelista!
Suomennos: Marianne Tenetz